ΛΙΤΑΚΗ ΣΩΤΗΡΙΑ

**Πληροφοριακό Σύστημα (ΠΣ) – Information System (IS)** είναι ένα σύστημα του οποίου το επίκεντρο είναι το ηλεκτρονικό **πληροφοριακό περιεχόμενο (**information content**),** και οι υπόλοιπες συνιστώσες του είναι το υλικό (hardware) (διακομιστές Η/Υ, πελάτες Η/Υ, μέσα αποθήκευσης, εκτυπωτές, δικτυακό υλικό κλπ) για την αποθήκευση του περιεχομένου, το λογισμικό (software) (λειτουργικό σύστημα και εφαρμογές) για τη διαχείριση του περιεχομένου, το προσωπικό για τον χειρισμό του υλικού και του λογισμικού και οι χρήστες για την εκμετάλλευση και αξιοποίηση του περιεχομένου.

Σκοπός ενός ΠΣ είναι η γρήγορη, φιλική και αξιόπιστη διάθεση του πληροφοριακού περιεχομένου σε διάφορες κατηγορίες χρηστών.

Ένα είδος πληροφοριακού συστήματος είναι το πληροφοριακό σύστημα επιχείρησης παραγωγής προϊόντων (urban information system), του οποίου επίκεντρο είναι το ηλεκτρονικό πληροφοριακό περιεχόμενο μιας επιχείρησης και σκοπός είναι ο συντονισμός και η υλοποίηση του προγράμματος παραγωγής, καθώς ο κύριος στόχος μιας επιχείρησης είναι το κέρδος . Οι συνιστώσες του είναι τα τμήματα ενός οργανισμού, όπως το τμήμα παραγωγής το μάρκετινγκ , οι ανθρώπινοι πόροι (εργαζόμενοι , πελάτες) και το χρηματοοικονομικό ( αγορές ,πωλήσεις ,έσοδα, έξοδα). Οι συνιστώσες αυτές αλληλεπιδρούν μεταξύ τους (συνεργάζονται), καθώς κάθε μια ξεχωριστά λειτουργεί με τρόπο τέτοιο για την επίτευξη του στόχου (κέρδος ) της επιχείρησης. Στο σημερινό ανταγωνιστικό περιβάλλον καμία εταιρεία ή οργανισμός δεν μπορεί να παραβλέψει τις Τεχνολογίες Πληροφορικής και Επικοινωνιών (ΤΠΕ) και τις δυνατότητές τους διότι, εν δυνάμει, αποτελούν ένα βασικό εργαλείο για τη βελτίωση των κύριων επιχειρησιακών λειτουργιών και των στόχων τους, όπως είναι η μείωση του λειτουργικού κόστους, η αυτοματοποίηση των συναλλαγών, η αύξηση της παραγωγικότητας και της κερδοφορίας.

Για παράδειγμα, το Τμήμα της Παραγωγής είναι υπεύθυνο για τον συντονισμό και την υλοποίηση του προγράμματος παραγωγής, ώστε να παραχθούν ποιοτικά προϊόντα, ελαχιστοποιώντας παράλληλα το ανάλογο λειτουργικό κόστος. Κατά τον τρόπο αυτό, ο διευθυντής παραγωγής σχεδιάζει τη γραμμή παραγωγής κάθε προϊόντος και υπολογίζει τον απαιτούμενο χρόνο και κόστος των επιμέρους εργασιών. Παράλληλα, επιβλέπει όλες τις φάσεις παραγωγής, ώστε όλα τα παραγόμενα αγαθά να ακολουθούν τις προδιαγραφές ποιότητας που έχουν οριστεί, ενώ προγραμματίζει την ποσότητα και τον ρυθμό παραγωγής σύμφωνα με τη ζήτηση από την αγορά, αλλά και την παραγωγική δυνατότητα της επιχείρησης. Το Τμήμα Μάρκετινγκ προσπαθεί οργανωμένα και μεθοδικά να ικανοποιήσει τις ανάγκες και τις επιθυμίες των πελατών. Μέσω της έρευνας αγοράς, παράγει και αντιστοιχεί τα προϊόντα και τις υπηρεσίες με τις ανάγκες της αγοράς και παράλληλα σχεδιάζει την προώθηση και διαφήμισή τους. Τέλος, φροντίζει να τα καταστήσει διαθέσιμα μέσα από συγκεκριμένα κανάλια διανομής (π.χ. εμπορικά καταστήματα) και προβλέπει την καταλληλότερη τιμή πώλησης.

Επιπρόσθετα, το Τμήμα Ανθρωπίνων Πόρων έχει ως ενδεικτικές αρμοδιότητες την περιγραφή των θέσεων εργασίας και των καθηκόντων του προσωπικού, τις ανάγκες εκπαίδευσης, τη μισθοδοσία, την αξιολόγηση, τον καθορισμό κινήτρων και την παρακολούθηση της απόδοσης του προσωπικού και καταγραφή στοιχείων των εργαζομένων. Τέλος, το Χρηματοοικονομικό Τμήμα, μεταξύ άλλων, ελέγχει τις χρηματικές εκροές και εκροές της εταιρείας, το κόστος υλικών και μισθοδοσίας, την ταμειακή ρευστότητα, και παράλληλα συντάσσει τον ισολογισμό και ένα πλήρες χρηματοοικονομικό πλάνο με προβλέψεις για τη μελλοντική οικονομική κατάσταση της επιχείρησης.

Τα τμήματα της παραγωγής, του μάρκετινγκ, των ανθρωπίνων πόρων και της χρηματοοικονομικής διαχείρισης για να λειτουργήσουν αποτελεσματικά θα πρέπει να θέσουν στόχους, να επιμερίσουν τους πόρους τους σε διάφορες επιχειρησιακές λειτουργίες και εργασίες, να ελέγχουν και να αξιολογούν διαρκώς την απόδοσή τους. Θα πρέπει συνεπώς τα διαφορετικά αυτά Τμήματα να συντονιστούν μεταξύ τους . Τρία είναι τα βασικά επίπεδα διοίκησης σε έναν οργανισμό: το στρατηγικό επίπεδο, το διοικητικό και το λειτουργικό επίπεδο.

Εικόνα Η ΕΠΙΧΕΙΡΙΑΣΙΑΚΗ ΕΡΑΡΧΙΚΗ ΔΟΜΗ

Τα συστήματα πρέπει να αναπτύσσονται, προκειμένου να εξυπηρετούν συγκεκριμένους οργανωτικούς στόχους και λειτουργίες. Έτσι είναι σαφές πως ήταν και εξακολουθεί να είναι δύσκολο να αναπτυχθεί ένα και μόνο σύστημα που να μπορεί ταυτόχρονα να υποστηρίζει όλα τα διοικητικά επίπεδα ενός οργανισμού, όλα τα λειτουργικά τμήματά του, καθώς και να διεκπεραιώνει συναλλαγές με όλες τις οντότητες του περιβάλλοντός του, όπως οι τράπεζες, οι πελάτες και οι προμηθευτές. Συνεπώς, για την καλύτερη μελέτη των πληροφοριακών συστημάτων, αυτά κατηγοριοποιούνται με βάση: (α) τις επιχειρηματικές λειτουργίες τις οποίες υποστηρίζουν, (β) το διοικητικό επίπεδο που αναφέρονται ή και (γ) τη λειτουργική τους έκταση εντός και εκτός του οργανισμού.

|  |  |  |  |
| --- | --- | --- | --- |
| **ΤΜΗΜΑ** | ΛΕΙΤΟΥΡΓΙΚΟ ΕΠΙΠΕΔΟ | ΔΙΟΙΚΗΤΙΚΟ ΕΠΙΠΕΔΟ | ΣΤΡΑΤΗΓΙΚΟ ΕΠΙΠΕΔΟ |
| **ΠΩΛΗΣΕΙΣ** | Παραγγελίες που έχουν εκτελεστεί ή όχι | Μηνιαία ανάλυση πωλήσεων,διαχείριση πωλήσεων | 5ετές πρόγραμμα πρόβλεψης πωλήσεων  Ανάλυση τάσεων αγορών |
| **ΠΑΡΑΓΩΓΗ** | Προγραμματισμός αγοράς πρώτων υλών, ποιοτικός έλεγχος προϊόντων | Προγραμματισμός παραγωγής | Νέοι τρόποι παραγωγής.  Μακροπρόθεσμο πρόγραμμα επενδύσεων. |
| **ΟΙΚΟΝΟΜΙΚΑ** | Μισθοδοσίες, ταμειακή ρευστότητα | Ανάλυση απόδοσης επενδυόμενων κεφαλαίων | Μελέτη χρηματοδότησης νέων σχεδίων επενδύσεων και αύξηση της κερδοφορίας. |
| **ΠΡΟΣΩΠΙΚΟ** | Επιμόρφωση,στελέχωση τμημάτων και λειτουργιών | Αξιολόγηση και ανάλυση πολιτικών μισθοδοσίας. | Διαμόρφωση οργανογράμματος Διαμόρφωση πολιτικών πρόσληψης και επιμόρφωσης προσωπικού |

Εικόνα ΠΛΗΡΟΦΟΡΙΑΚΕΣ ΑΝΑΓΚΕΣ ΤΗΣ ΕΠΙΧΕΙΡΙΣΗΣ